NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2012-10-25):
Vážené panie poslankyne, vážení páni poslanci, otváram siedmy rokovací deň 8. schôdze Národnej rady Slovenskej republiky. O ospravedlnenie neúčasti na dnešnom rokovaní požiadali poslanci Jozef Mikuš, Lucia Nicholsonová a na zahraničnej pracovnej ceste je poslanec Mikuláš Dzurinda. Pokračujeme v prerušenej rozprave v druhom čítaním o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce, tlač 186. Pán minister zaujal svoje miesto určené pre navrhovateľa, takisto aj pán spravodajca Ján Podmanický. A teraz dávam slovo ďalšiemu písomne prihlásenému, prepáčte, chcem sa vás spýtať, aha, mám, dobre, pán poslanec Hlina. Nie je v sále, stráca poradie. Pán poslanec Gábor Gál. Nie je. Pán poslanec, vzdávate sa. Pán poslanec Sulík nie je v sále. Pani poslankyňa Tomanová? (Krátka pauza.) Nie je v sále. To sú, strácajú poradie teraz prvýkrát? (Reakcia z pléna.) Druhýkrát, takže a toto je, toto je, lebo som, prepáčte, toto je písomne prihlásený? Dobre, takže písomne prihlásený Hlina ešte raz, takže nie je v sále, takže aj druhýkrát stratil poradie. Čiže teraz v tejto chvíli všetci poslanci, ktorí tu nie sú, znovu, znovu ich vyzývam, aby prišli do sály, nie sú v sále, takže stratili dvakrát poradie. A v tejto chvíli otváram rozpravu ústnu. Kto sa hlási do rozpravy ústne? (Krátka pauza.) Predpokladám, že pán poslanec Mihál. Technici. Pán poslanec Mihál, chcete sa prihlásiť do rozpravy zrejme ústne, tak prosím. Pán poslanec Mihál sa hlási, jediný, ktorý sa prihlásil do rozpravy, takže to je všetko. Pán poslanec Mihál, nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 186.)
Hargaš, Ján, poslanec NR SR (2024-02-09):
Trochu som sa, normálne že autocenzúru som si... (Prerušenie vystúpenia predsedajúcim.)
Mikulec, Roman, minister vnútra SR (2022-05-10):
Ďakujem pekne, pán podpredseda za slovo. Vážené dámy poslankyne, vážení páni poslanci, predkladaná právna úprava nadväzuje na ostatnú novelu volebného zákona, ktorá vytvorila legislatívny priestor na špeciálnu úpravu hlasovania pre prípad pandémie. Riešením podľa predloženého návrhu zákona je doručovanie špeciálnych prenosných volebných schránok k voličom, ktorí by sa museli z dôvodu hrozby šírenia ochorenia COVID-19 zdržiavať v izolácii. Na zabezpečenie celého procesu sa navrhuje vytvoriť 315 volebných obvodov so sídlom v určených obciach, ktoré budú zabezpečovať činnosť špeciálnych volebných komisií. Návrhom zákona sa upravuje komplexný proces špeciálneho spôsobu hlasovania vo všetkých jeho štádiách, zohľadňujúc špecifiká oproti hlasovaniu bežným spôsobom podľa volebného zákona. Výslovne zákonom ustanovenou podmienkou na uplatnenie špeciálneho spôsobu hlasovania je, že k 30. septembru 2022 bude Úradom verejného zdravotníctva osobám pozitívnym na ochorenie COVID-19 alebo osobám, ktoré s nimi prišli do úzkeho kontaktu, nariadená izolácia alebo karanténa. Ak sa karanténne opatrenia uplatňovať nebudú, neuplatní sa ani postup podľa navrhovaného zákona. V čl. II sa predlžuje lehota na uskutočnenie volieb do orgánov samosprávy obcí a volieb do orgánov samosprávnych krajov v rámci volebného obdobia s cieľom vytvoriť predpoklady na širší časový priestor na určenie vhodného termínu konania volieb. V článku III novelizujúcom zákon o volebnej kampani sa precizuje úprava sankčného ustanovenia s cieľom predísť nesprávnej interpretácii. Ministerstvo vnútra načasovalo predloženie tohto návrhu zákona tak, aby boli známe aspoň čiastočné trendy vo vývoji ochorenia COVID-19 a zároveň aby zákon mohol byť schválený a uverejnený v Zbierke zákonov ešte pred vyhlásením komunálnych volieb, ktoré sa očakáva v júni 2022. Vážený pán podpredseda, vážené dámy poslankyne, páni poslanci, dovoľujem si vás požiadať o prerokovanie a podporu predloženého návrhu zákona. Ďakujem pekne.
Laššáková, Jana, podpredsedníčka NR SR (2015-06-17):
Pán poslanec Bobík, nech sa páči.
Paška, Pavol, predseda NR SR (2012-07-24):
Hlasujeme. (Hlasovanie.) 144 prítomných, 83 za, 60 proti, 1 sa zdržal. Návrh zákona do druhého čítania sme schválili. Ďalej.
Blanár, Juraj, poslanec NR SR (2011-04-05):
Vážené panie kolegyne, páni kolegovia, dávam procedurálny návrh v zmysle rokovacieho poriadku § 23 ods. 1, aby predseda Národnej rady vymenil súčasného podpredsedu, ktorý vedie túto schôdzu, pretože hrubým spôsobom ignoruje poslancov, ako sa to stalo teraz, keď som sa hlásil do faktickej poznámky a mal som problém s technickým zariadením, čo som aj u technika si osvedčil. Hlásil som sa, všetci to videli, rovnako aj vy ste to, pán podpredseda, videli a ste ma ignorovali. Čiže dávam procedurálny návrh, aby predseda Národnej rady vymenil súčasného podpredsedu, ktorý vedie túto schôdzu. Ďakujem. (Potlesk.)
Bugár, Béla, podpredseda NR SR (2017-12-05):
Na vystúpenie pána poslanca s faktickými poznámkami šiesti. Posledný pán poslanec Dostál. Pán poslanec Tomáš Erik, nech sa páči.
P. Hrušovský, podpredseda NR SR: (2001-12-13):
Š. Šlachta, poslanec: Do 24. januára a zároveň za gestorský výbor navrhujem v súlade s citovaným návrhom predsedu Národnej rady Výbor Národnej rady Slovenskej republiky pre vzdelanie, vedu, mládež a šport.
Budaj, Ján, poslanec NR SR (2016-11-30):
Ja som tiež rád, že pán Číž hovoril, naozaj ani, teda mal dva prejavy, ani v jednom nedodržal lehotu, ktorú sám chce zaviesť. Ostré vyjadrenia veru, pán Číž, aj vám idú na jazyk, ani neviete ako v tom zápale. Pripomeniem, že ste teraz hovorili, že my bezočivo klameme, vraj sú tu otrasné činy. Neviem, čo otrasné sa tu dialo. A pána Matoviča ste urážali priamo v prejave teraz, keď pred vami stál. Takže viete, tá situácia koalície a opozície máva aj takéto dramatické veci a ja za to netvrdím, že vy máte byť umlčaný. Čakal som od vás trochu viac odvahy, že sa pustíte do prezidenta. Veď rokujeme kvôli tomu, že prezident vrátil váš rokovací poriadok, a čakal som, že rozoberiete jednu jeho výhradu za druhou. Ale na to ste si vôbec netrúfli. Hlavné výhrady ste obišiel aj výhrady, ktoré dávame my. Darmo sa dovolávať parlamentu Európskej únie, ktorý má stovky členov. To je naozaj mimo misu. Dánsky parlament, ktorý má porovnateľné množstvo členov, akiste nevnútil svoje pravidlá nasilu menšine. Čiže tu sú dva hlavné problémy. Vnucujete menšine pravidlá a vnucujete pravidlá, ktoré nie sú rovnocenné. Vy si robíte výhodu, preto aj prezident upozorňoval, že takéto pravidlá naznačujú zlú cestu, nie dialóg, nie demokratickú spoluprácu, ale náhubok, uškrtiť možnosti menšiny. A k tomu ťažko môžte povedať akúkoľvek výhradu.
Ďuriš Nicholsonová, Lucia, podpredsedníčka NR SR (2018-09-12):
Pán poslanec Krajčí.
J. Burian, poslanec: (2009-06-16):
Takže poprosím, pán predseda, dajte hlasovať o pripomienkach pána prezidenta v bode 1 až 7 spoločne.
Sárközy, Irén, poslankyňa NR SR (2019-09-17):
Ďakujem veľmi pekne. Vážený pán predseda, tak ako som to avizovala, podávam pozmeňujúci a doplňujúci návrh k môjmu návrhu a tento návrh vychádza zo skutočnosti, keďže do obchodného registra sa zapisuje viac ako stotisíc údajov a k dnešnému dňu bolo zaslaných od, zo strany podnikateľov menej ako desať percent, tak navrhujeme, aby táto lehota bola predĺžená, prechodná lehota na zapísanie len tohto údaja, do 30. 6. 2020 s tým, že súčasne teda zavádzame pravidlo, podľa ktorého každý bežný, teda iný návrh, na zápis súd musí zapísať do dvoch pracovných dní od podania nového návrhu. Vychádzame zo skutočnosti, tento pozmeňujúci návrh bol konzultovaný s registrovými súdmi aj s ministerstvom spravodlivosti, konkrétne aj s pánom ministrom. My sme o tom diskutovali aj v ústavnoprávnom výbore. Priznám sa, že ešte po tých diskusiách vyplývala ďalšia zmena. Doplnili sme tam jednu vetu, aby tá právna istota bola ešte väčšia. Takže tento pozmeňujúci návrh, ktorý podávam, vznikol na základe konsenzu a pomôžeme teda registrovým súdom, aby mohli v tejto novej zákonnej lehote splniť túto povinnosť. Takže dovoľte mi, vážený pán predseda, aby som prečítala pozmeňujúci a doplňujúci návrh, ktorý znie nasledovne: V čl. I sa slová „Ak ide o návrhy na zápis podľa § 15e, lehota podľa § 8 ods. 1 prvá veta je do 31. marca 2020 desať pracovných dní; ustanovenie podľa § 13 ods. 3 tým nie je dotknuté.“ nahrádzajú slovami „Ak nie je ďalej ustanovené inak, návrh na zápis podľa § 15e musí registrový súd vybaviť do 
30. júna 2020; lehoty podľa § 8 ods. 1 a § 13 ods. 3 sa do 
30. júna 2020 nepoužijú. Ak je po podaní návrhu podľa § 15e podaný ďalší návrh na zápis týkajúci sa tej istej zapísanej osoby, návrh na zápis podľa § 15e registrový súd vybaví spolu s ďalším návrhom na zápis týkajúcim sa tej istej zapísanej osoby v lehote podľa § 8 ods. 1 a § 13 ods. 3.“. Ďakujem pekne za slovo.
P. Hrušovský, predseda NR SR: (2003-10-24):
(Hlasovanie.) Prítomných je 131 poslancov, za 57, proti 4, zdržalo sa 69, nehlasoval 1. Návrh sme neschválili. Pán spoločný spravodajca, nech sa páči.
Hraško, Igor, poslanec NR SR (2015-09-30):
Ďakujem pekne za slovo. Kolega Simon, aj ja rozumiem vášmu rozhorčeniu nad tým, že vládna strana delí potraviny na luxusné a neluxusné. V každom prípade, že kto určí, že ktoré sú tie luxusné? A ešte by som sa opýtal, že čo má byť vlastne výsledkom tejto pomoci? Pretože zníženou sadzbou DPH na potraviny dokážeme pomôcť aj našim producentom. Mňa by zaujímala napríklad taká tradičná slovenská potravina, akou boli doteraz zemiaky. Prečo aj táto nie je zaradená do zníženej sadzby DPH? A takisto aj múka, z ktorej si dokážem ten rohlík vyrobiť doma a nemusím sa preňho plahočiť v obchode. Však koniec koncov my si to aj doma dorábame, ale tuná sa jedná o ostatných ľudí. Takže ja súhlasím, však koniec koncov podávali sme aj my návrh na zníženie DPH na potraviny, akurát, že teda my sme tam mali komplet všetky. Ale tak dobre, možno by sa dalo diskutovať o tom, že v prvom rade tam zaradiť tie, ktoré si vieme vyrobiť doma, alebo dorobiť doma, pretože niektoré komodity sa musia doviesť zo zahraničia, povedzme, ale aspoň naši domáci producenti by na tom mohli ziskoví. Takže to by bolo možno systémovejšie opatrenie, ktoré by malo aj takzvaný multiplikačný efekt. To znamená, že pomohlo by nízkopríjmovým skupinám, ale pomohlo by aj našim domácim producentom. Hlavne čo sa týka ovocia, zeleniny, mäsa, mlieka a mliečnych výrobkov.
Hrušovský, Pavol, podpredseda NR SR (2010-10-14):
Panie poslankyne, páni poslanci, pán predseda bol posledný písomne prihlásený do rozpravy, aj ústne, ma informuje pán predseda, že sa poslanci prihlásili. Preto vyhlasujem rozpravu o tomto bode programu za skončenú. Pýtam sa pána navrhovateľa, ministra zdravotníctva, či sa chce vyjadriť v rozprave k vystúpeniam pánov poslancov. Áno, nech sa páči, pán minister. Záverečné slovo, nech sa páči.
Grendel, Gábor, poslanec NR SR (2024-02-16):
Kiež by to tak bolo, ako si povedal na záver svojho vystúpenia, pán poslanec, ale obávam sa, že je tu veľké riziko, že na Slovensku ešte dlho nebudeme žiť v takej spravodlivej spoločnosti, najmä ak prezidentské voľby vyhrá Peter Pellegrini. A teraz to hovorím preto, lebo sa mi zdá, že vo vládnej koalícii dnes ráno rozdávali nejaké halucinogénne hríby pravdepodobne, pretože rovnaké halucinácie, ako povedal pán poslanec Glück vo svojej faktickej poznámke, šíri na sociálnych sieťach predseda parlamentu Peter Pellegrini, ktorý pomaly vyčíta prezidentke Čaputovej, že nevetovala zákon a nevrátila ho do parlamentu. Tak po tom všetkom, čo tu zaznelo v rozprave v prvom čítaní, druhom čítaní, vo výboroch, v treťom čítaní, v skrátenej rozprave, v skrátenom legislatívnom konaní, po tom všetkom, čo sme tu dennodenne, čo dennodenne, deň a noc upozorňovali vládnu koalíciu, čo hrozí v prípade schválenia novely Trestného zákona, po tom všetkom má ešte niekto tú drzosť z koaličných politikov vyčítať prezidentke, že zákon nevetovala. Tak takúto schizofréniu som ešte naozaj nezažil.
V. Veteška, podpredseda NR SR: (2003-11-07):
I. Belohorská, poslankyňa: Ďakujem pekne, pán predsedajúci. Rešpektujem čas, ktorý mi je limitovaný, ale aj tak ma veľmi mrzí, čo urobil pán minister už vôbec pri svojom vstupe. Nezobral do úvahy, že všetci sme tu naňho čakali desať minút, asi si neuvedomil, že aspoň predsedovi parlamentu sa bolo treba ospravedlniť. Pán minister, to vás asi nenaučili. Vás asi nenaučili vzťahu (potlesk) k ľuďom, ktorý si my  vzájomne rešpektujeme, či opozícia, alebo koalícia, veď nám tu ide o to, aby sme naplnili svoje volebné programy a vzťah k ľuďom. Zdravie je hodnota, ktorá sa nedá zaplatiť, ktorá sa nedá vyčísliť. Aj preto zdravotnícke programy vlastne sú veľmi dôležité pre voličov v období, keď získavame ich hlasy. Pán minister, aroganciou, s ktorou pristupujete k tej časti spoločnosti, ktorá vytvárala hodnoty, ktoré teraz aj vlastne z privatizácie vy máte možnosť deliť, je vyslovene zarážajúca. Keď som si prečítala zoznam diagnóz, kde budú pacienti musieť priplácať, tak sa vás chcem opýtať. Vírusová meningitída je tiež niečo, čo si spôsobí občan? Veď tieto diagnózy, ktoré boli položené možno ekonómami, to je choré, ak toto budeme akceptovať my ako lekári. Pán minister, ja vás skutočne žiadam, aby ste zmenili prístup či už k poslancom výboru, ktorý je vám gestorom, ako aj k svojim voličom a k svojim k obyvateľom... (Potlesk.)
Lackovič, Marek, poslanec NR SR (2024-01-31):
Ďakujem veľmi pekne, pán predsedajúci. Pán poslanec Spišiak vo svojej rozprave hovoril o tom, že sa tresty dramaticky znižujú a dramaticky zmierňujú a som veľmi rád, že to aj teraz pán minister dopravy a pán minister vnútra, asi niekam odbehol, nemôžem sa im vo faktickej, žiaľ, prihovoriť, ale bol by som rád, keby aspoň počúvali. Ja som bol až, teda donedávna starostom najrýchlejšie rastúcej samosprávy na Slovensku, Hviezdoslavova, a tam sa s tým zmierňovaním veľmi výrazným a významným a veľmi nebezpečným už, bohužiaľ, začalo. Ja som ešte pred tým, ako som skončil na jeseň 2023, teraz, udelil asi sedem pokút, boli to čierne stavby, právnickým osobám. Boli to významní developeri, ktorí u nás developujú. Sedem päťtisícových pokút za čierne stavby, pretože začali ešte bez právoplatného stavebného povolenia s výstavbou. Všetky tieto pokuty, som dostal informáciu včera, že druhostupňový orgán Okresný úrad v Trnave, odbor výstavby a bytovej politiky ponížil na tisíceurové pokuty s odôvodnením, že päťtisíc euro je pre developerov likvidačná čiastka. Ešte raz, že päťtisíc eur je likvidačná čiastka pre developerov, ktorí majú že miliónové obraty, čím povedal okresný úrad, ministerstvo vnútra, pod ktoré spadajú okresné úrady a všetky jednotlivé príslušné odbory výstavby, že stavať načierno je vlastne úplne v poriadku. A ja vôbec teraz vlastne, včera som uvažoval nad tým, keď som sedel aj s pánom prednostom, aj teda u nás v obci vo Hviezdoslavove so zastupujúcim starostom, že vlastne čo to znamená, že stavebné povolenia pre developerov už ani nemajú význam, ani netreba vybavovať v zásade, lebo úplne je to zbytočné a strata času pre nich. Tam sme to dobačovali.
Kamenický, Ladislav, poslanec NR SR (2014-07-08):
Pán predseda, keďže sme odhlasovali body z spoločnej správy a hlasovali sme o všetkých podaných pozmeňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Kollár, Boris, predseda NR SR (2022-05-24):
Majú dve sklá a dávajú sa za uši. Kto by to mal alebo by mu chýbali, nech sa páči u pána poslanca, predsedu výboru Čekovského. Ďalej budeme pokračovať čítaním alebo rokovaním o vládnom návrhu zákona o financovaní voľného času dieťaťa a o zmene a doplnení niektorých zákonov (tlač 1028). S faktickou poznámkou vystúpi teraz pán poslanec Krajčír. Nech sa páči, máte slovo.
Vaľová, Jana, poslankyňa NR SR (2021-10-26):
Ďakujem veľmi pekne. Pán predseda, ja sa takisto vrátim k obstarávaniu – pošta. Ja mám veľmi osobnú skúsenosť s tým, ako Transparency International v roku 2018 v Humennom napadlo obstarávanie strechy za 480-tisíc a vtedy konštatovalo, že firma, ktorá vyhrala túto zákazku, sa nemôže dodatočne dopísať do registra poskytovateľa služieb tak pre verejný sektor. Tak ja sa teda pýtam, kde bola Transparency International, keď LAMA s.r.o., ktorá dostala zákazku za 9,5 mil., hovoríme o zákazke v Humennom 480-tisíc, sa dodatočne zapísala do registra, do registra poskytovateľa služieb. Ako je to možné? Ja keď som zisťovala ako primátorka, lebo táto firma, ktorá zase v Humennom, obyčajná eseročka sa zapísala, mesto dostalo pokutu a bolo napísané, že sa netransparentne obstarávalo, aj keď cena bola v poriadku. Ja sa teda pýtam ešte raz, ako sa LAMA s.r.o tam mohla zapísať? Keď som sa vtedy rozprávala s pánom Hlivákom povedal, že zákon jasne určuje, ktorý tu dal Miro Beblavý v roku 2017, že zákon jasne určuje, že nikto sa nemôže už zapísať následne do tohto registra, ak sa zúčastnil obstarávania. To je veľmi zaujímavé, že zrazu aj ÚVO dalo úplne iné vyjadrenie, všetci po zmene vlády. Čiže, pre všetkých to platí, hlavne pre smeráckych primátorov, pre SMER a pre všetkých občanov Slovenska. Ale akonáhle príde nová vláda, tak pre LAMA s.r.o, pre pána Makóa to neplatí. Tak, vážení, nieže tu je, tu je fakt dvojitý kilometer a ja som to osobne prežila. Tak sa pýtam, kde je teraz Transparency. Kde sú teraz všetky tie organizácie, ktoré sponzoroval Pfizer? Kde sú teraz? Kde sú teraz a prečo nekonajú? Konajú iba tam, kde sa im to hodí.
Farkašovský, Karol, poslanec NR SR (2019-06-21):
Ďakujem pekne za slovo. Edo, vypočul som si tvoju, tvoje vystúpenie a musím povedať, že je to taká typická vizitka opozičnej rétoriky. Lebo mám zásadné dve otázky. Keď vláda dáva peniaze, je chyba. Keď vláda dáva poukážky, je chyba. Tak sa pýtam, aké kroky by boli bezchybné podľa tvojho úsudku alebo podľa úsudku opozície alebo čo by mala urobiť vláda, aby to bolo prijateľné aj pre opozíciu. Takisto si myslím, že účelom by nemala byť iba kritiku pre kritiku a pre dodržanie opozičnej rétoriky, ale keď už kritika, tak by som očakával nejaký konštruktívnejší prístup. A v závere si spomenul, že nejaký bonus pre šesťročné deti, tak ja nerozumiem, aký je rozdiel medzi bonusom pre šesťročné deti a finančným príspevkom pre prvákov. Ďakujem pekne.
A. Belousovová, podpredsedníčka NR SR: (2008-10-24):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy prihlásil pán poslanec Jozef Mikuš. Uzatváram možnosť podania ústnych prihlášok do rozpravy. Pán poslanec Mikuš, máte slovo.
Janckulík, Igor, poslanec NR SR (2017-05-11):
Ďakujem. Ja len v krátkosti. Ja musím uznať, že pán minister má veľkú snahu vyriešiť tento problém. Len, žiaľ, on hasí iba to, čo niekto iný spôsobil, a mal by tu niekto iný sedieť a nie on a mali by sme hľadať nejaké spoločné riešenia, aby sme vynašli sa z tohto problému a aby ten koncesionár nám tú vysokú pokutu nedal za to, že nemôže začať stavať. A mali by sme hľadať spoločné riešenia a podporiť ho v aktivite, že má snahu vyriešiť tento problém. Ďakujem.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 138 prítomných, 79 za, 59 proti. Sme v treťom čítaní , otváram rozpravu v rámci tretieho čítania. Chcem sa opýtať, či sa niekto z poslancov hlási do rozpravy. Pán poslanec Szalay, do rozpravy? Nech sa páči.
Zmajkovičová Renáta, podpredsedníčka NR SR (2012-08-02):
Páni poslanci, prosím vás, utíšte sa.
Pročko, Jozef, poslanec NR SR (2021-10-21):
Ďakujem veľmi pekne. Pri všetkej úcte, ja by som tiež chcel naozaj poprosiť, že majme tie rúška na sebe všetci.
Baránik, Alojz, poslanec NR SR (2017-03-28):
V očakávaní tohto vývoja som sa prihlásil, aby som poďakoval kolegovi Budajovi za to, čo robí, a naozaj je nám všetkým príkladom a dúfam, že sa jeho úsilie aj zúročí.	Ďakujem.
Jurinová, Erika, podpredsedníčka NR SR (2013-12-12):
Ďakujem, pani poslankyňa. Vyhlasujem rozpravu za všetko, za skončenú. Prerušujem rokovanie o tomto bode. Hlasovať o uznesení budeme v rámci ďalších hlasovaní. Otváram bod Interpelácie poslancov. Chcem vám dať do pozornosti podľa § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo páni poslanci: pán poslanec Ján Mičovský, pán poslanec Mikuláš Huba, Erika Jurinová, Alojz Hlina, Zsolt Simon, Pavol Zajac. Dávam slovo prvému prihlásenému pánovi poslancovi Jánovi Mičovskému z klubu OĽaNO.
Novotný, Viliam, poslanec NR SR (2010-08-10):
Ďakujem pekne za slovo. Chcem podporiť dve myšlienky vo vystúpení pani poslankyne Sabolovej. Jednak súhlasím s pani poslankyňou v tom, že netreba veľmi porovnávať nejaké pracovné alebo prípravné verzie programového vyhlásenia vlády, treba sa venovať tomu programovému vyhláseniu vlády, ktoré vláda predložila do Národnej rady. To programové vyhlásenie vlády aj v časti zdravotníctva vznikalo konsenzom politických strán, určitou dohodou, na ktorú sme neboli zvyknutí v predchádzajúcom období, lebo tam strana SMER diktovala svoj zdravotnícky program a ten sa potom realizoval. Ja by som tiež mohol hovoriť o tom, čo sa podarilo alebo len čiastočne podarilo preniesť z programu SDKÚ – DS do programového vyhlásenia vlády v časti zdravotníctvo, ale myslím si, že to nie je cieľom diskusie o programovom vyhlásení vlády. Súhlasím aj s tou myšlienkou pani poslankyne Sabolovej, že v zdravotníctve by sme mali byť všetci na jednej lodi, že zdravotníctvo bolo pomerne nešťastne spolitizované v posledných ôsmich rokoch. Viackrát odznelo aj v rozprave, aj na výbore pre zdravotníctvo, že opozícia vidí určité hodnotové rozdiely v programovom vyhlásení v časti zdravotníctvo a v ich predstavách o zdravotníctve. Takto sa ale určite nedohodneme. To, čo by sme mali hľadať, sú spojivá, to, čo je spoločné v programovom vyhlásení a v predstavách povedzme strany SMER. Ja si myslím, že keď sa nám podarí zaviesť funkčný systém merania kvality a akreditácie poskytovateľov, spravodlivé ohodnotenie zdravotníckych výkonov prostredníctvom platby za diagnózu, individuálne zdravotné poistenie alebo informatizáciu zdravotníctva e-Health, zdravotníctvo bude fungovať lepšie pre pacientov a lepšie pre zdravotníkov a to by mal byť náš spoločný záujem.
Jurinová, Erika, podpredsedníčka NR SR (2014-07-04):
Pán poslanec Martvoň.
Lipšic, Daniel, poslanec NR SR (2015-04-24):
Ja by som len mal návrh, teraz sme, na pána ministra, že keby mohol aj v rozprave vystúpiť... (Prerušenie vystúpenia predsedajúcou.)
Danko, Andrej, podpredseda NR SR (2024-04-30):
Ďakujem, pozdravujem aj študentov na balkóne. Čaute. (Potlesk.) Pán poslanec Spišiak.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 119 poslancov, za 20, proti 35, zdržalo sa 55 poslancov, 9 nehlasovali. Návrh sme neschválili. Prosím pána poslanca Schlosára, aby uviedol hlasovanie v prvom čítaní o návrhu poslancov Kotlebu, Schlosára, Moru a Kecskésa na vydanie ústavného zákona, ktorým sa mení a dopĺňa ústava (tlač 962). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Moru a Jána Kecskésa na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 962.)
Zajac, Pavol, poslanec NR SR (2014-12-11):
Ďakujem vám za odpoveď, pán minister. Veľmi dobre chápem, že to nie je len o nákupe, ale aj o doprave a o lehotách dodávok a príslušných objemoch, ktoré NDS-ka má určite nie malé. Ale naozaj, keď tá istá firma v tom istom čase podpíše zmluvu s Banskobystrickou regionálnou správou ciest za čiastku, ktorá je zhruba o 50 % lacnejšia, a nám sa ozvali firmy, ktoré povedali, že sú schopné dodávať soľ za 70 eur, a komunitná burza núka za 75, čo je za polovičku čiastky oproti tomu, ako to obstarala NDS, určite by bolo potrebné pozrieť sa na podmienky a kritériá tejto súťaže, ako to bolo vypísané. Na druhej strane som rád, že aj pod tlakom médií, možno naivne sa domnievam, aj mojej otázky NDS-ka uvažuje nad tým, že by aj z týchto zdrojov lacnejšie získavala túto posypovú soľ, lebo, vrátim sa k mojej pôvodnej otázke, či posypovú soľ za takúto čiastku pri tých objemoch, aké majú tieto firmy zabezpečiť pre NDS v najbližších troch rokoch, či ten rozdiel, ktorý je pomaly 10 mil. eur, či považujete za efektívne nakladanie s verejnými financiami.
Laššáková, Jana, podpredsedníčka NR SR (2013-03-27):
Pani podpredsedníčka Jurinová, nech sa páči.
Hrnčiar, Andrej, podpredseda NR SR (2018-02-09):
Pán poslanec Dostál.
M. Číž, podpredseda NR SR: (2009-09-16):
Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Neregistrujem žiadneho pána poslanca, preto uzatváram možnosť prihlásiť sa do rozpravy. Vyhlasujem rozpravu za skončenú. Ďakujem navrhovateľovi aj spravodajcovi a prerušujem rokovanie o tomto bode programu. Vážené kolegyne, kolegovia, vyčerpali sme v podstate program tejto schôdze Národnej rady, zostáva nám rokovať, vykonať iba hlasovanie, voľby a interpelácie. Len ako oznámil predseda Národnej rady, ešte zasadá s komisárom Európskej únie zahraničný výbor, takže dovoľte mi vyhlásiť prestávku ešte zhruba na tých 10 minút. Predpokladám, že dovtedy by mohli členovia zahraničného výboru prísť, aby mohli aj oni využiť svoje hlasovacie právo. Vzhľadom na to teda, že komisár chvíľu meškal podľa riadneho programu. Tak zatiaľ, alebo dovoľte mi takto, do 11.30 hod. vyhlasujem prestávku a dúfam, že potom budeme môcť pristúpiť k hlasovaniu. Takže je prestávka. (Prestávka.)
Frešo, Pavol, poslanec NR SR (2014-03-18):
Ďakujem veľmi pekne, pán predseda. Pekné poludnie, vážené kolegyne, vážení kolegovia. Pán predseda, dávam návrh na to, aby bod č. 23 z toho pôvodného programu, to znamená návrh poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona (tlač č. 921) bol presunutý na ďalšiu schôdzu. To zdôvodnenie je úplne jednoduché, tento návrh očividne slúži ako podpora predvolebnej kampane Roberta Fica pred druhým kolom a mám za to, aby táto Národná rada sa podobným spôsobom nezapájala do predvolebnej kampane v prezidentských voľbách Roberta Fica, a chcem dať o tom hlasovať, aby sme tento bod presunuli na budúcu schôdzu. Ďakujem veľmi pekne.
Hrnčiar, Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 139, za 89, proti 23, zdržalo sa 26, nehlasoval 1. Konštatujem, že lehotu sme skrátili.
Lipšic, Daniel, poslanec NR SR (2014-11-09):
Pán poslanec Jarjabek, ja si myslím, že som uviedol pomerne konkrétne okolnosti nielen toho, kto je koho susedom, ale aj toho, kto v akých firmách pôsobil, ako sa tie firmy presúvali, kto ich kupoval, kto ich predával, za koľko a kde skončili. Podľa mňa sú to dosť konkrétne veci. Či dôverujem orgánom činným v trestnom konaní. V súčasnosti si myslím, že nie je vôľa žiadnu veľkú kauzu dotiahnuť do konca. Zastavili ste stíhanie v kauze emisií. Zastavili ste stíhanie v kauze sfalšovaných analýz PPP a ja som podával trestné oznámenie v tejto veci v pondelok. A obávam sa, že toto nepôjde tiež nikam. A prečo? Bol som dnes na výjazde v Nitrianskom kraji, kde mali niektorí ľudia pocit, že veď niekoho tí smeráci už možno obetujú. A viacerí z vás priznávajú, že tento prípad bol aj o zodpovednosti pani bývalej podpredsedníčky Zmajkovičovej, že teda nebolo to len o politickej zodpovednosti. Fajn, ale myslím si, že ani voči nej sa nebudú vyvodzovať žiadne dôsledky trestnoprávne, nie preto, že by bola nejaká významná figúra v strane SMER, ale preto, že keby ste začali vyvodzovať dôsledky trestnoprávne voči komukoľvek z vašich radov, tak hrozí riziko, že by dotyčný začal rozprávať a že by sa tak ten domček zosypal ako z kariet. Som o tom presvedčený, nevnímam to ako až takú srandu, ale to je dosť smutné. K pánovi poslancovi Martvoňovi. Vyžiadajte si, pán poslanec, má to určite váš premiér, záznam z rokovania vlády, keď sa odvolávala pani predsedníčka FNM Bubeníková. Ja som za to, aby sa ten záznam zverejnil. Možno by to trvalo hodinku, hodinku a pol, nech sa zverejní. Ja si myslím, že by to bolo pre mnohých ľudí veľmi zaujímavé.
M. Maďarič, minister kultúry SR: (2008-12-04):
Pani poslankyňa, zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní, tzv. živnostenský zákon, v znení neskorších predpisov, prijatý 30. 10. 2008, upravuje právne vzťahy pri poskytovaní sociálnych služieb, financovanie sociálnych služieb a dohľad nad poskytovaním sociálnych služieb. Tzv. antidiskriminačný zákon upravuje zásadu rovnakého zaobchádzania, resp. zákaz diskriminácie z demonštratívne uvedených dôvodov, medzi ktoré patria napríklad vek, zdravotné postihnutie, pohlavie, rasa, príslušnosť k etnickej skupine a ďalšie. Zákaz diskriminácie platí vo vymedzených oblastiach, ktorými sú pracovnoprávne a obdobné právne vzťahy, zdravotná starostlivosť, sociálne zabezpečenie, vzdelávanie a poskytovanie tovarov a služieb. Zásada rovnakého zaobchádzania, ktorá sa uplatňuje v týchto oblastiach, znamená, že sa zakazuje diskriminácia z dôvodov ako pohlavie, náboženské vyznanie alebo viera, rasa, príslušnosť k národnosti alebo k etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie vo vymedzených oblastiach. Poskytovanie sociálnych služieb patrí do oblasti sociálneho zabezpečenia, resp. sociálnej podpory a sociálnej pomoci, ktoré spadajú do rámca rozsahu zákazu diskriminácie. Zákon o sociálnych službách však svojimi ustanoveniami nie je v rozpore so zásadou zákazu diskriminácie tak, ako je uvedená v tzv. antidiskriminačnom zákone. V § 5 zákona o sociálnych službách sa uvádza, citujem: „Práva ustanovené týmto zákonom sa zaručujú rovnako každému v súlade so zásadou rovnakého zaobchádzania, ustanovenou osobitným predpisom. Zároveň sa týmto ustanovením odkazuje na tzv. antidiskriminačný zákon.“ V § 3 antidiskriminačného zákona sa uvádza, že zásada rovnakého zaobchádzania sa uplatňuje len v spojení s právami osôb ustanovenými osobitnými zákonmi, ktorým je v tomto prípade zákon o sociálnych službách. Právna úprava zákazu diskriminácie v Slovenskej republike ide nad rámec platnej právnej úpravy Európskej únie v tejto oblasti, keďže tzv. antidiskriminačným zákonom sa uplatňuje zákaz diskriminácie z dôvodov demonštratívne uvádzaných vo všetkých oblastiach rovnako, čo na úrovni Európskej únie dosiaľ nie je zakotvené. Skončil som, pani podpredsedníčka.
Osuský, Peter, poslanec NR SR (2018-05-10):
Ďakujem pekne, pán predsedajúci. No, kolega sa dotkol tej nosnej a závažnej otázky, že v päťmiliónovej krajine s desiatkami vysokých škôl a s istým počtom oborov je pravdepodobnosť, že akokoľvek vybraté grémium z tohto rybníka bude nestranné, nekontaminované osobnými vzťahmi, minulými vzťahmi, budúcimi perspektívami, veľmi malá, ak nie vylúčená. Musím povedať, že keď sa kedysi uvažovalo o tom, že by v akreditačnej komisii bývalej mal byť niekto zo zahraničia, pamäť mi hovorí, že to narazilo na dosť veľký odpor i samotnej akreditačnej komisie. A ja zas, naopak, musím podčiarknuť svoju skúsenosť z takej vzácnej návštevy vo Fínsku, kde som ako ex, bývalý člen školského výboru pred rokmi bol a pamätám si vetu významnej pracovníčky z oblasti akreditácie, ktorá mi všeobecne v súvislostiach povedala, že zahraniční posudzovatelia sú drahí. Ale keď si zvážime hodnotu ich produktu, vždy sa to vyplatí. A ja musím povedať, že ak teda máme mať akreditačnú komisiu, ktorá pod iným štítom bude pokračovať v udržiavaní status quo, ktoré naše univerzity nedovádza na vysoké miesta a ktoré, žiaľbohu, posiela tých, ktorí si trúfajú a vedia, že na to majú, na štúdium do zahraničia, tak sa vlastne nemusí nič zmeniť. Áno, bude to nezávislý orgán. Otázka je, ako bude nezávislý na všetkom tom, o čom som hovoril.
Hrnčiar, Andrej, podpredseda NR SR (2019-04-03):
Pán poslanec Fecko.
Grendel, Gábor, podpredseda NR SR (2021-11-02):
S reakciou na faktické poznámky pán poslanec Schlosár.
Blaha, Ľuboš, podpredseda NR SR (2023-12-20):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. (Reakcia predkladateľa) Aha, tak pardon. Pán poslanec Sedlák má procedurálny návrh, nech sa páči.
Blanár, Juraj, podpredseda NR SR (2021-12-08):
Pán poslanec Eduard Kočiš.
Hrnčiar, Andrej, podpredseda NR SR (2019-06-19):
Otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak, prerušujem... (Reakcia z pléna.) Nech sa páči, pán spravodajca.
Blaha, Ľuboš, podpredseda NR SR (2023-11-24):
Pán poslanec Zdenko Svoboda, nech sa páči.
Krajčír, Ľuboš, poslanec NR SR (2022-10-05):
Vzhľadom k tomu teda, že nebola k tomuto nejakým spôsobom rozprava, my sme to sa snažili naozaj aj na zahraničnom výbore predniesť. Boli tam rôzne diskusie aj s poslancami z rôznych poslaneckých klubov. Našli sme nejakú zhodu aj nejakú spoluprácu, ak toto bude schválené, do budúcna. A ja by som chcel ešte raz poprosiť a vyzvať poslancov o schválenie. Ďakujem pekne.
V. Sopko, poslanec: (2002-04-11):
J. Migaš, predseda NR SR: Panie poslankyne, páni poslanci, prezentujme sa a hlasujme o uvedenom uznesení. Hlasujeme. Hlasujeme o uznesení, aby náhradníčkou za pána poslanca Kandráča sa stala Jarmila Michalovová. Hlasujeme, panie poslankyne, páni poslanci. (Hlasovanie.) Prítomných je 106 poslancov, za 105, proti nikto, nikto sa nezdržal, nehlasoval 1. Konštatujem, že sme schválili uznesenie o nastúpení náhradníčky Jarmily Michalovovej na zaniknutý mandát poslanca Pavla Kandráča. Nech sa páči, pán predseda, druhý návrh alebo druhé uznesenie.
Hlina, Alojz, poslanec NR SR (2012-08-01):
Ďakujem pekne. Teda na pána Kaníka. Zákon som čítal, priznám sa, moc ma nebavil, je to fakt ťažké, aj som obdivoval toho, kto ho napísal, že to je fakt trápenie. A dal som si tú robotu, že som ho čítal, fakt som ho čítal, čítal som už aj lepšie veci, ale ten som si prečítal a naozaj, hovorím, možnosť toho personálneho zlyhania tam nie je riešená dostatočne. To je môj názor, však mi ho môžeš prípadne vyvrátiť. Nuž a či som v opozícii alebo v koalícii. Ja nič na tom nemením, čo som povedal na začiatku, že chcem byť skutočnou opozíciou tuná kolegom zo strany SMER, na ktorých mi niekedy fakt nič nevadí, ja ich neurážam, ja sa im nevysmievam, ja ich rešpektujem. Ja normálne rešpektujem každého vôbec, ma zastavte, ak by som sa k tomu znížil, že začnem vás urážať alebo s dešpektom o vás rozprávať. Ja vás rešpektujem, čo zdá sa v niektorých kruhoch pomaly znamená, že bijem s vami bandu. Viete, čiže, áno, ja budem vašou opozíciou preto, lebo s pánom Blahom, ktorý má vplyv na vašu ideológiu, proste ja som nie konformný. Ale to ešte neznamená, že budem ja neviem mu oplieskavať to o hlavu, hej, že ho budem tou jeho knižkou ja neviem biť alebo že tú jeho knižku budem trhať alebo ja neviem čo. Čiže ešte stále to neznamená, že máme byť k sebe osobní. Čiže to je pre mňa dosť dôležité. K tým ďalším veciam, nezvládnem to do 30 sekúnd. Mne niekedy príde ľúto, že keď vieme, že sa to nedá zvládnuť odpovedať, že napriek tomu sa do ťažkých tém púšťame a otvárame ich. Stále si myslím, že téma tu je predkladaná, že je skrátené legislatívne konanie. Ja som len na ilustráciu povedal niečo, žiaľ, k čomu sme sa nejakým spôsobom sústavnou legislatívnou zodpovednou prácou dostali. Takže na tie ostatné veci nemôžem reagovať. Ďakujem.
Malatinec, Roman, poslanec NR SR (2024-01-16):
Ďakujem pekne, pán predseda. Po ukončení rozpravy budeme hlasovať o vrátenom zákone ako celku v znení schváleného pozmeňujúceho a doplňujúceho návrhu.
Laurenčík, Milan, podpredseda NR SR (2021-10-06):
Prosím, prezentujme sa a hlasujme o návrhu zákona ako celku. (Hlasovanie.) Prítomných 117, za 84, proti 3, zdržalo sa 29, nehlasoval 1. Konštatujem, že sme schválili návrh novely zákona č. 17/1992 Zb. o životnom prostredí. Ďalej prosím spoločnú spravodajkyňu z výboru pre kultúru a médiá pani poslankyňu Moniku Kozelovú, aby uvádzala hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákona č. 49/2002 Z. z. o ochrane pamiatkového fondu, tlač 593, bod 75 schváleného programu. Pani poslankyňa, nech sa páči, máte slovo. (Reakcie z pléna.) Pani poslankyňa potom zmenila... (Reakcie z pléna.)
Zelník, Štefan, poslanec NR SR (2019-11-28):
Ďakujem pekne za slovo. Práve tá rodová rovnosť, ktorá sa, ktorá neni jasne definovaná a o ktorej sa hovorí, že teda pohlavie si môže určiť podľa nejakých stereotypov, zvykov a teda ako sa cíti, práve umožňuje aj to, že biologickí muži súťažia na podujatiach a vyhrávajú pred ženami. A teda ak, ak naozaj niekomu ide tu v tejto sále o práva žien, tak by mal povedať: a dosť, toto nie. Ak teda si bol muž do 20 rokov a zrazu teraz sa cítiš byť ako žena a ideš súťažiť so ženami, tak to je niečo neprípustné. Tak naozaj, páni a panie poslankyne, ak vám naozaj záleží na právach žien, tak to dokážte tým, že takéto niečo spoločne odmietneme. Ďakujem.
Laurenčík, Milan, podpredseda NR SR (2021-09-17):
Poslednú faktickú poznámku k tomuto príspevku má pani poslankyňa Jana Žitňanská. Nech sa páči.
Kollár, Boris, predseda NR SR (2023-06-21):
Dávam o tomto návrhu hlasovať. Prosím, prezentujme sa a hlasujeme. (Hlasy v sále: „Za.“ ) (Hlasovanie.) Prítomných 128, za 72, proti 1, zdržalo sa 53, 2 nehlasovali. Uvedený návrh pána poslanca sme schválili. Teraz vystúpi s procedurálnym návrhom pán poslanec Cmorej.
A. Belousovová, podpredsedníčka NR SR: (2007-10-18):
Pani poslankyňa Gibalová, chcete položiť doplňujúcu otázku? Nech sa páči, máte slovo.
Senko, Ján, poslanec NR SR (2011-05-26):
Ďakujem vám za slovo, pán podpredseda. Chcel by som interpelovať, položiť interpelačnú otázku pre ministra práce, sociálnych vecí a rodiny vlády Slovenskej republiky. Vidím ale, že tu nie je. Dotýka sa aj čiastočne, myslím si, ministra financií, ktorý tiež tu nie je. (Prerušenie vystúpenia predsedajúcim.)
Michelko, Roman, poslanec NR SR (2024-04-24):
Ďakujem za slovo. Vážený predsedajúci, na základe dohody troch poslaneckých klubov žiadam o preloženie hlasovania o zákone FPU, tlač 151, na budúci týždeň na štvrtok 2. mája o jedenástej. Ďakujem. (Potlesk.)
Hrušovský, Pavol, podpredseda NR SR (2010-10-21):
Panie poslankyne, páni poslanci, mám pred sebou schválený program 7. schôdze, kde pod bodom 68. je zaradený bod návrh na odvolanie troch členov Rozhlasovej rady, ktorý navrhuje pán poslanec, aby sme predradili a prerokovali tento bod zajtra po prerušení rokovania o tomto bode programu. Pýtam sa, či je.... tak, tak, tak po skončení rozpravy o tomto bode a po prerušení rokovania o tomto bode, preto lebo ja preruším rokovanie o tomto bode až po skončení rozpravy, teda keď skončíme rozpravu o tomto bode, nie dnes, ale zajtra, po vystúpení tých, ktorí ešte teraz požiadajú, ak sú žiadosti na prihlášku do rozpravy ústne, preto sa pýtam teraz. Je všeobecný súhlas s týmto návrhom, páni poslanci? (Súhlasná reakcia pléna.) Ďakujem pekne. Dávam možnosť prihlásiť sa pánom poslancom do rozpravy ústne. Tak zdvihnite ruky a budem to považovať za prihlásenie sa do rozpravy. Pán poslanec Mikolaj a pán poslanec Osuský. Poznajúc obidvoch pánov poslancov osobne, som presvedčený, že ich vystúpenia budú dlhšie ako čas, ktorý nám zostáva do času určeného na rokovanie o tomto bode programu, preto odporúčam prerušiť rokovanie a pokračovať zajtra ráno o 9.00 hodine. O 9.00 hodine začneme rokovať vystúpením pána poslanca Mikolaja, po ňom pána poslanca Osuského. Prerušujem rokovanie, ďakujem za aktívnu účasť na rokovaní. Prajem vám príjemný večer a príjemnú dobrú noc. Dovidenia zajtra ráno. Ďakujem pánovi poslancovi Beblavému a pánovi spoločnému spravodajcovi Vargovčákovi za trpezlivosť pri rokovaní. Dovidenia zajtra. (Prerušenie rokovania o 18.55 hodine.)
Figeľ, Ján, podpredseda NR SR (2013-10-22):
S ďalšou Viera Šedivcová.
P. Hrušovský, podpredseda NR SR: (2001-10-23):
Nech sa páči. Páni poslanci, prosím, aby ste pána poslanca nevyrušovali. A. Juriš, poslanec: Tu  treba povedať, že Slovenské elektrárne si zobrali 34 mld. Sk pôžičky na dostavbu Jadrovej elektrárne Mochovce. Tento úver nesplácajú. Je to so štátnou zárukou, tak musí štát platiť. Čiže fakticky platíme všetci daňoví poplatníci, aj tí, čo odoberajú elektrickú energiu, aj tí čo nie. Platíme všetci. A tu treba povedať ešte jednu vec. Na výstavbu Vodného diela Gabčíkovo tiež sme zobrali pôžičku. Výsledok je, že vodné dielo vyrába elektrickú energiu, peniaze berú ale Slovenské elektrárne a tiež neplatia tú pôžičku a zase štát platí, lebo je to so štátnou zárukou. Slovenské elektrárne. Čiže my všetci dotujeme a platíme výstavbu jadrových elektrární. Reči o tom, že ak odstavíme V1 nebudeme energeticky sebestační, ohrozené budú národné záujmy, treba povedať, že odkedy produkuje Jadrová elektráreň Mochovce jeden blok a výrobu celého jedného bloku vyvážame, čiže ju nepotrebujeme. Otázka znie, za akú cenu to vyvážame? No a tá cena nie je ani 1 000 korún za jednu  MWh. Čiže v podstate naši daňoví poplatníci dotujú spotrebu elektrickej energie v iných krajinách. Dúfam, že toto nechceme. Taktiež bude postupne treba rekonštruovať teplárenské zariadenia. A pri palivovej základni plyn, pri všetkých rekonštrukciách sa zrejme použijú kogeneračné jednotky alebo paroplynové cykly, a tým sa zabezpečí ďalšia výroba elektrickej energie a čo je dôležité, bude to v miestach spotreby elektrickej energie. Čiže odpadnú aj straty v prenosových sústavách pri výrobe vo veľkých výrobných celkoch jadrových elektrární. Plánovaná životnosť V1 bola na 30 rokov. Dobudovaný prvý blok V1 bol v roku 1978, druhý v 1980, čiže pri vyraďovaní budú mať 28 rokov. To sme tu už dnes počuli. Mnohí páni poslanci zdôrazňovali, že v posledných rokoch bolo vynaložených 8,6 mld. na zvýšenie bezpečnosti. Niekto má iné čísla. Ja mám číslo presné 8,6 mld. (Hlasy v pléne.)
Hufková, Eva, poslankyňa NR SR (2014-10-22):
Pán predseda, odhlasovali sme body zo spoločnej správy. Teraz môžeme pristúpiť k hlasovaniu o jednotlivých pozmeňujúcich návrhoch. Prvý pozmeňujúci návrh podal poslanec Anton Martvoň, hlasujme o tomto pozmeňovacom návrhu.
Laurenčík, Milan, podpredseda NR SR (2021-11-10):
Ďakujem, na vaše vystúpenie evidujem dve faktické poznámky. Končím možnosť prihlásiť sa. Ako prvý vystúpi pán poslanec Eduard Kočiš.
P. Hrušovský, predseda NR SR: (2005-06-30):
(Hlasovanie.) 136 prítomných, 43 za, 21 proti, 70 sa zdržalo, 2 nehlasovali. Pozmeňujúci návrh pod poradovým číslom 1 sme neschválili. Prosím ďalší návrh.
Laurenčík, Milan, podpredseda NR SR (2021-11-23):
Pán poslanec Matúš Šutaj Eštok s faktickou poznámkou.
Zmajkovičová, Renáta, podpredsedníčka NR SR (2014-09-10):
Faktické poznámky na vystúpenie pána poslanca nie sú. Bol jediný, ktorý bol prihlásený do rozpravy a vyhlasujem všeobecnú rozpravu za skončenú. Pán minister, chcete záverečné slovo? Nech sa páči.
Grendel, Gábor, podpredseda NR SR (2022-09-28):
Ospravedlňujem sa pani navrhovateľke, ale striedali sme sa s pánom predsedom Národnej rady pri vedení schôdze, takže som si nebol istý, na koho sú reakcie, a chcem poprosiť všetkých poslancov, aby reagovali na rečníka, ktorý vystupoval za rečníckym pultom, a nie krížom-krážom na iných poslancov. Pán poslanec Blcháč.
Budaj, Ján, poslanec NR SR (2017-03-22):
Pán predseda, ja vám chcem poďakovať, že ste sa vyjadrili, a chcem ale vás poprosiť, aby ste aj v priebehu xenofóbnych príspevkov konali tak, ako nám zákon ukladá.
Grendel, Gábor, podpredseda NR SR (2020-07-09):
Teraz budeme pokračovať v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 . Vládny návrh zákona má tlač 161, výsledky rokovania výborov sú v tlači 161a. Prosím pána podpredsedu vlády a ministra hospodárstva Slovenskej republiky Richarda Sulíka, aby vládny návrh zákona odôvodnil.
Danko, Andrej, podpredseda NR SR (2023-11-28):
Som neustriehol tú minútu, ale verím, že je to v poriadku časovo. Pán poslanec Pročko.
Grendel, Gábor, podpredseda NR SR (2020-05-15):
Pán poslanec Jarjabek s faktickou poznámkou.
Laššáková, Jana, podpredsedníčka NR SR (2014-06-24):
Na vystúpenie pána poslanca nie sú faktické poznámky. Nech sa páči, pán poslanec Jarjabek, máte slovo. Pán predseda výboru, nech sa páči.
Kazda, Radovan, poslanec NR SR (2022-03-18):
Pán poslanec Mazurek, možno to bude asi tým, že tak rozprávate tak veľmi rýchlo, ale potom sa vám asi stávajú také veci, že vlastne v jednej časti kritizujete niečo, čo potom následne obhajujete. Vy ste vlastne začali s tým, že odídenci by nemali dostávať takú veľkú podporu na úkor občanov Slovenska, to ste tu tak veľmi kritizovali, túto časť tohto zákona, aspoň tak to vyzeralo, však rokujeme o tomto zákone, teda respektíve o tejto, o týchto opatreniach. No a hneď následne ste kontinuálne prešli do toho, že vy vlastne, vy to podporíte, vy by ste to podporili, teda s výnimkou, samozrejme, tej časti poslednej, ale teda že vy vlastne veľmi podporujete to, čo ste v prvej časti tak strašne skritizovali. Ja si myslím, že to bude asi tým, že rozprávate tak veľmi rýchlo, že vám potom uniká, uniká vám vlastne ten sled tých myšlienok a potom sa dopúšťate takýchto argumentačných chýb, takýchto logických argumentačných chýb, kde potom následne prechádzate k nejakým prirovnaniam, ktoré vôbec k tomu nesedia, a vzájomne si potom vlastne aj rozporujete.
Saková, Denisa, ministerka vnútra SR (2019-10-17):
Ďakujem veľmi pekne za otázku. Vážený pán predsedajúci, zákon č. 180/2014 Z. z. o podmienkach výkonu volebného práva už v súčasnosti presne definuje, čo obsahuje kandidátna listina, a najmä údaje, ktoré sa uvádzajú v zozname kandidátov. Donedávna bolo toto ustanovenie všeobecne rešpektované. Najvypuklejšie sa nerešpekt..., najvyvypik..., najvypuklejšie sa nerešpektovanie zákona prejavilo v komunálnych voľbách na jeseň v roku 2018, po ktorých aj Štátna komisia pre voľby a kontrolu financovania politických strán, ktorá je zložená z nominantov všetkých politických strán zastúpených v parlamente, skonštatovala, že dochádza k zneužívaniu rubriky zamestnanie, ktoré kandidát vykonáva v čase podania kandidátnej listiny na politickú reklamu. Navrhovaná zmena v podstate na veci nič nemení, iba má ambíciu vynútiť si dodržiavanie zákona. Ministerstvo vnútra problém v čase prípravy a konania komunálnych volieb zaznamenalo a pripravuje vládny návrh novely tzv. volebného zákona, pričom jedným z bodov malo byť aj vyriešenie tohto problému, ktorých, ktorým sa zaoberala nielen štátna komisia, ale ktorý zaznamenalo v čase registrácie kandidátnych listín desiatky miestnych a mestských volebných komisií. Poslanci však boli v tomto bode oveľa rýchlejší a pripravili poslanecký návrh pre ministerstvo, ak návrh bude schválený, to znamená, že tento bod z pripravovanej novely zákona vypustíme. Ďakujem, skončila som.
Kollár, Boris, poslanec NR SR (2016-04-26):
My takisto za náš klub môžeme povedať, že vítame nomináciu pána ministra Gajdoša na tento rezort, lebo takisto to vnímame, že to neni politická nominácia, ale je to vysoko odborná a v každom prípade budeme podporovať pána ministra v jeho práci. Zároveň chcem ale povedať, že ma veľmi mrzí, že vynakladáme také malé prostriedky finančné z rozpočtu z HDP na obranu, nakoľko máme záväzok 2 % a tento rok by sme sa mali dostať niekde na 1,1. Je to poddimenzované, hlavne v kontexte ohrozenia vôbec teraz, čo sa deje, Ukrajina, migračná kríza, Poľsko, napríklad je nový, poľský minister obrany oznámil, že podpísal dokumenty o zriadení celoštátnej územnej obrany, študenti a hasiči idú v Poľsku do domobrany, navŕšili sa, obrovsky sa navŕšili finančné zdroje pre armádu v Poľsku. To znamená, že ja si myslím, že aj týmto by sa mala vláda zaoberať a nemať to ako nejakú, nejaké posledné miesto v rade, túto obranu, nakoľko skutočne možnože budeme jedného dňa potrebovať aj tú slovenskú armádu, lebo to polícia nezvládne. Ďakujem.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 14 druhého pozmeňujúceho návrhu pána poslanca Galka. (Hlasovanie.) Prítomných 131, za 18, proti 77, zdržalo sa 36. Tento bod sme neschválili.